Hemserekîya KON-MEDî derheqê hêrişê polîsan ê almanan ê vera çalakîkeran Rayraşîyayîşê Dergî de eşkerayîyêka nuştekîye daye û hêriş şermezar kerd.
KON-MEDî vat: ''Roja 6. ya Rayraşîyayîşê Dergî yê ciwanan de polîsan hêrişê çalakîkeran kerd. Hêriş de ciwanî birîndar bîyî û ameyî destbendkerdene. Ma nê hêrişê polîsan şermezar kenê.
Senî ke heta nika polîtîkayanê krîmînalîzekerdişê kurdan ê Almanya tesîrê kurdan nêkerd ganî nê prosesî de zî kurdî binê tesîrê nê hêrişî de nêmanê. Ma venga hukmatê Almanya danê ke polîtîkayanê şaşan ê vera kurdan ra fek vera bido.
Ma venga şarê xo, endamanê NCKDyî û dostanê xo danê ke vera polîtîkayanê teda hîşyar bibê, roja peyêne ya rayraşîyayîşê Dergî de wayîrê waştişê çalakîkeran vejîyê.''
